เรื่องร้องเรียน: ปัญาหาร้องเรียน: เสาสัญญาณจราจรไม่เปิดใช้งาน เปิดเป็นไฟกระพริบตลอดเวลา ทำให้ผู้ใช้รถต้องช่วงชิงจังหวะที่แยกนี้เอง จนบางครั้งรถติดสะสมเป็นระยะทางยาว โดยเฉพาะช่วงการจราจรคับคั่งช่วงเช้า 8:00 และเย็น 17:00 ของวันทำงาน สถานที่ :    แยกนาคนิวาส 16 แขวงลาดพร้าว เขตลาดพร้าว ข้อมูลเบื้องต้น : ได้เคยแจ้งเรื่องร้องเรียนผ่านหมายเลข 1111 ศูนย์บริการข้อมูลภาครัฐเพื่อประชาชนแล้ว เป็นเวลา 2 ปีและติดตามความคืบหน้าอย่างสม่ำเสมอ แต่ไม่มีความเปลี่ยนแปลงใดๆ มีเพียงป้ายไวนีลจาก สน โชคชัย ติดไว้ว่าทดสอบสัญญาณจราจร  ต่อมาได้แจ้งเรื่องผ่านศูนย์เรื่องราวร้องทุกข์ กทม 1555 ผ่านไป 1 เดือน มีเจ้าหน้าที่โทรติดต่อมาว่าเป็นผู้เปิดปิดสัญญาณด้วย remote ที่แยกดังกล่าว โดยได้รับคำสั่งจาก จนท ที่ สน โชคชัยฝ่ายจราจรอีกที  แต่เปิดปิดได้ไม่กี่วันก็ยกเลิกไป โดยอ้างว่าหากเปิดใช้สัญญาณจราจรเต็มระบบ จะทำให้การจราจรถนนนาคนิวาส (3) ติดสะสมถึงแยกโรงไม้  และแยกนี้เป็น “แยกวัดใจ” การไม่เปิดใช้สัญญาณไฟจะดีกว่า ส่วนตัวแล้วคาดว่ามาจากการกำหนดสัดส่วนเวลาเปิดปิดไฟยังไม่สอดคล้องกับสภาพปัญหาที่แท้จริง  ซึ่งการจราจรที่แยกนี้ไม่ได้ซับซ้อนไปกว่าแยกอื่นเช่น  ห้าแยกลาดพร้าว หรืออนุสาวรีย์ชับสมรภูมิเลย  แต่แยกอื่นยังสามารถเปิดใช้งานไฟจราจรควบคุมการเดินรถได้อย่างมีประสิทธิภาพ อีกทั้งงบประมาณในการติดตั้งเสาไฟมีราคาสูง และมาจากภาษีประชาชน ไม่ควรมีประโยชน์เพียงแค่เปิดไฟกระพริบเท่านั้น และปล่อยให้การจราจรติดขัด หรือวัดใจกันเอง เสี่ยงอุบัติเหตุ และลดทอนคุณภาพชีวิตประชาชนเช่นนี้  จึงขอวิงวอนเจ้าหน้าที่ที่เกี่ยวข้องช่วยแก้ไขปัญหาให้ลุล่วงด้วยจักเป็นพระคุณยิ่ง
การดำเนินการของเจ้าหน้าที่: สน.โชคชัย ขอเรียนให้ทราบว่า สัญญาณไฟจราจร นาคนิวาส 16 ได้ทดลองเปิดใช้มา 3-4 ครั้งแล้ว ผลปรากฏว่าการจราจรติดขัดมากกว่าเดิม สาเหตุเนื่องมาจากลักษณะทางกายภาพของถนนไม่เอื้ออำนวยประกอบกับมีจุดตัด จุดเข้าซอยออกซอยจำนวนหลายจุด รวมถึงมีตลาดใกล้สัญญาณไฟจราจร ประชาชนเข้าออกตลาด มำให้รถออกมาขวางการจราจรทางตรงรถไม่สามารถเคลื่อนตัวได้จำนวนมากๆ ทำให้เกิดการสะสม การจราจรติดขัดมากกว่าเดิม สน.โชคชัย จึงยุติการใช้สัญญาณไฟจราจร
ความเห็นของผู้แจ้ง: ขอขอบคุณทางเจ้าหน้าที่และระบบ TraffyFondue ที่ดำเนินเรื่องให้อย่างรวดเร็ว และขอเป็นกำลังใจในการทำงานครับ / ข้อเสนอแนะ case นี้อยากให้มี จนท จราจร/อาสาจราจรมาอำนวยความสะดวก+ให้สัญญาณในแยกนี้ช่วงการจราจรหนาแน่นเช่น 17:00-18:00 วันจันทร์-ศุกร์
พื้นที่: แขวงลาดพร้าว เขตลาดพร้าว กรุงเทพมหานคร